钦定古今图书集成/明伦汇编/闺媛典/第025卷 > 崇庄王妃成氏
## 钦定古今图书集成/明伦汇编/闺媛典/第025卷 > 崇庄王妃成氏

按《汝宁府志》：“成氏，光州人，崇庄王妃也。父允弼，任经
历。妃性贞淑，寡言笑，习阃仪，选入藩，诞一子二女。庄
王性行端严，妃赞襄有道，性复至孝，祖姑靖妃李氏患目疾，妃亲舐之，目遂明。姑恭妃王氏疾笃，妃亲供
汤药，衣不解带，祈天请代。比薨，水浆不入口者三日。
及庄王薨，哀毁逾礼。时归德王遗腹生怀庆、崇庆二”
郡王，皆《妾媵》所出，妃皆曲为抚育。宗室有贫乏不能
丧葬及嫁娶者，捐粟帛赒之，兼脱簪珥为姻费。母仪
淑慎，虽古之贤妃无以过也。